Drøft+fordelene+og+ulempene+med+en+læreplan+med+stort+pedagogisk+handlingsrom.

Ved å se på læreplaners pedagogiske handlingsrom er det naturlig å se på innhold, metoder og verdier. Hvis vi ser på K06, så er dette en plan som gir stor metodefrihet, men gjennom kompetansemål defineres det tydelig hva man forventer at elevene skal tilegne seg av kunnskap. Dessuten ligger kristne og humanistiske verdier til grunn for oppfostringen som det heter i læreplanens generelle del.
 * Drøft fordelene og ulempene med en læreplan med stort pedagogisk handlingsrom.**

Dersom det pedagogiske handlingsrommet er stort setter dette krav til læreren, og en profesjonell og autonom lærer forventes. Engelsen (2008, s. 62) snakker om den forskende lærer. Hun viser til Lawrence Stenhouse som mener at en læreplan må utformes på en sånn måte at den inviterer til kritisk vurdering og prøving. Derfor bør ikke en læreplan være overtydelig, men heller inneholde redegjørelser for de valgene som gjør at læreplanen er som den er. På denne måten blir læreplanen langt på vei et forslag. En læreplan bør ikke påtvinges en lærer dersom den ikke fungerer optimalt for en bestemt lærer i en bestemt klasse – læreplanen må tilpasses kontekst. Stenhouse mener at ideer ofte blir innført i læreplaner uten at de har vært utprøvd under virkelige klasseromsbetingelser.

Kritikken mot et stort handlingsrom går på at lærerens autonomi ikke burde være for stor. Den forskende læreren kan skaffe seg stor innsikt i hvordan opplæringen burde være, men når det gjelder spørsmål om mål og verdigrunnlag må også andre samfunnsgrupper komme til orde. Og selv om lærere burde bli flinkere til å tolke og vurdere læreplanen kritisk, så burde de ikke selv fastsette mål for opplæringen. «//Kravet om profesjonelle lærere må ikke bli strukket så langt at vi får privatpraktiserende lærere som setter seg ut over og overprøver retningslinjer som Stortinget har vedtatt for skolen// » (Engelsen, s. 64)

Et stort pedagogisk handlingsrom krever altså profesjonelle lærere – en profesjonell lærer forstås her som en forskende lærer. Dersom den profesjonelle læreren ikke er en realitet må det pedagogiske handlingsrommet innskrenkes.

Kilde: B.U. Engelsen (2008), Kan læring planlegges?